**УКАЗАНИЯ**

**ЗА ПРОВЕЖДАНЕ НА ПРЕДДИПЛОМНА ПРАКТИКА НА СТУДЕНТИТЕ**

**ОТ МАГИСТЪРСКА ПРОГРАМА „МЕЖДУНАРОДЕН БИЗНЕС”**

**Цел на учебната практика:**

* Прилагане на придобитите по време на обучението знания за решаване на практически задачи в областта на международния бизнес;
* Формиране на практически умения за работа.

**Време и място за провеждане на практиката:**

* Три седмици по време на първия семестър;
* Компании и организации, участващи в различни форми на външноикономическата дейност или съдействащи за развитието на международния бизнес.

**Задачи по време на практиката:**

* Запознаване с дейността, икономическите параметри, управленската структура на компанията или с функциите на организацията;
* Запознаване с длъжностната характеристика на специалистите в съответната компания/организация;
* Проучване на технологията на основните операции, извършвани в компанията/организацията;
* Участие в оперативната работа на компанията/организацията.

**Приключване на практиката:**

Практиката приключва ***с представяне на оценка от фирмата за работата на студента и защита на отчет за проведената практика пред определения от катедра „МИО и бизнес” отговорник.***

**Структура на отчета:**

**Име, презиме, фамилия и факултетен номер на студента**

**Име и адрес на компанията/организацията и време на провеждане на практиката**

**1 част: Обща информация за компанията/организацията:**

предмет на дейност; основни икономически параметри; управленска структура

**2 част: Информация за звеното, в което е проведена практиката и за процеса на работа**

* звено и работно място, на което е проведена практиката;
* функционална характеристика на звеното, в което е проведена практиката;
* длъжностна характеристика на работното място;
* характеристика на процеса на работа.

**3 част: Изброяване и кратка характеристика на конкретните задачи и видове дейности,**

**извършени от студента**

**4 част: Специфициране на:**

* знанията, които са се оказали най-необходими за извършване на поставените задачи;
* липсващи знания и практически умения, които са затруднили студента при изпълнението на поставените практически задачи.

**5 част: Препоръки за по-пълноценно използване на практиката като част от учебния**

**процес**

***Обем: 5 стандартни печатни страници***

**Катедра: „МИО и бизнес”**